b'\n_START_ARTICLE_\nSekolah Menengah Kebangsaan Lunas\n_START_SECTION_\nSejarah\n_START_PARAGRAPH_\nKumpulan pertama yang mendaftar di Sekolah Menengah Kebangsaan Lunas pada tahun 1984 adalah seramai 213 orang iaitu 111 orang yang terdiri daripada pelajar tingkatan satu dan 102 orang mendaftar di tingkatan peralihan._NEWLINE_Tenaga pengajar pada tahun 1986/87 adalah seramai 38 orang dan terdapat 6 orang staf sokongan. Pada tahun 1986, kumpulan pelajar sulung telah menduduki peperiksaan Penilaian Menengah Rendah (PMR). Kelas bagi tingkatan empat buat pertama kalinya dibuka pada tahun 1992 dan buat pertama kalinya juga pada tahun 1993, sekolah ini telah mengemukakan calon peperiksaan Sijil Pelajaran Malaysia (SPM).\n_START_SECTION_\nKebakaran\n_START_PARAGRAPH_\nPada 9 Februari 2000, sebuah kebakaran di Sekolah Menengah Kebangsaan Lunas telah memusnahkan bilik pengetua, bahagian pentadbiran dan bilik guru. Kebakaran ini berlaku akibat perbuatan tiga orang pelajar.\n_START_SECTION_\nLagu\xc2\xa0\n_START_PARAGRAPH_\nLagu\xc2\xa0Sekolah\xc2\xa0telah\xc2\xa0dicipta\xc2\xa0liriknya\xc2\xa0oleh\xc2\xa0pengetua\xc2\xa0Sekolah\xc2\xa0Menengah\xc2\xa0Kebangsaan\xc2\xa0Lunas\xc2\xa0yang\xc2\xa0ke-4\xc2\xa0iaitu\xc2\xa0Puan\xc2\xa0Hajah\xc2\xa0Siti\xc2\xa0Faridah\xc2\xa0bt\xc2\xa0Md\xc2\xa0Noor._NEWLINE_Manakala\xc2\xa0melodi\xc2\xa0lagunya\xc2\xa0dicipta\xc2\xa0oleh\xc2\xa0\xc2\xa0Encik\xc2\xa0Akhbar\xc2\xa0bin\xc2\xa0Ridwan\xc2\xa0yang\xc2\xa0pada\xc2\xa0ketika\xc2\xa0itu\xc2\xa0merupakan\xc2\xa0guru\xc2\xa0besar\xc2\xa0Sekolah\xc2\xa0Kebangsaan\xc2\xa0Sungai\xc2\xa0Kob._NEWLINE_Beliau\xc2\xa0juga\xc2\xa0merupakan\xc2\xa0suami\xc2\xa0kepada\xc2\xa0Puan\xc2\xa0Hajah\xc2\xa0Siti\xc2\xa0Faridah\xc2\xa0sendiri.\n_START_SECTION_\nVisi,\xc2\xa0Misi\xc2\xa0dan\xc2\xa0Lencana\n_START_PARAGRAPH_\nVisi\xc2\xa0dan\xc2\xa0Misi\xc2\xa0serta\xc2\xa0lencana\xc2\xa0sekolah\xc2\xa0ini\xc2\xa0telah\xc2\xa0diilhamkan\xc2\xa0oleh\xc2\xa0pengetua\xc2\xa0yang\xc2\xa0pertama\xc2\xa0dan\xc2\xa0juga\xc2\xa0yang\xc2\xa0ketiga\xc2\xa0iaitu\xc2\xa0En\xc2\xa0Abdul\xc2\xa0Majid\xc2\xa0bin\xc2\xa0Abdullah bersama\xc2\xa0barisan\xc2\xa0pentadbir\xc2\xa0yang\xc2\xa0banyak\xc2\xa0memberi\xc2\xa0sumbangan\xc2\xa0idea\xc2\xa0sehingga\xc2\xa0terhasilnya\xc2\xa0misi,\xc2\xa0visi\xc2\xa0dan\xc2\xa0lencana\xc2\xa0yang\xc2\xa0telah\xc2\xa0diguna pakai sehingga\xc2\xa0hari\xc2\xa0ini. Walau bagaimanapun, visi dan misi sekolah telah diselaraskan untuk semua sekolah di Malaysia kepada visi dan misi yang telah ditetapkan oleh Kementerian Pendidikan Malaysia bermula penghujung tahun 2013.\n_START_SECTION_\nVisi\n_START_PARAGRAPH_\n"Pendidikan Berkualiti Insan Terdidik Negara Sejahtera"\n_START_SECTION_\nMisi\n_START_PARAGRAPH_\n"Melestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara"_NEWLINE_Moto Sekolah_NEWLINE_"PENDIDIKAN ASAS KESEMPURNAAN"_NEWLINE_Pendidikan merupakan aset utama menentukan kejayaan hidup seseorang. Hanya dengan ilmu pengetuahuan manusia dapat hidup dengan sempurna pada masa hadapan.'